नरेश अय्यर
नरेश अय्यर (जन्म 3 जनवरी 1981) भारत के मुंबई शहर से एक पार्श्वगायक हैं। नरेश अय्यर ने कई भारतीय भाषाओं में फ़िल्मी गाने गाए हैं और कई चार्ट हिट गानों का श्रेय उन्हें जाता है। ए.आर.रहमान द्वारा संगीतबद्ध फ़िल्म रंग दे बसंती में उनके द्वारा गाया रूबरू गीत 2006 में कई सप्ताह म्यूज़िक चार्टों की चोटी पर बना रहा और उन्होंने इस गीत के लिए सर्वश्रेष्ठ पार्श्वगायक का राष्ट्रीय फ़िल्म पुरस्कार जीता. उन्होंने आर.डी. बर्मन संगीत प्रतिभा श्रेणी में फ़िल्मफेयर पुरस्कार भी जीता. वे उन चंद पार्श्वगायकों में से हैं जिन्होंने अपने पहले ही पेशेवर गायन वर्ष में फ़िल्मफ़ेयर पुरस्कार और राष्ट्रीय पुरस्कार, दोनों जीते.